บาทเปิด 32.70/71 เกาะติดผลประชุมกนง.
เงินบาทเปิด 32.70/71 เกาะติดผลประชุมกนง.บ่ายนี้
11 มี.ค. 2558

เงินบาทเปิด 32.70/71 เกาะติดผลประชุมกนง.บ่ายนี้
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 32.70/71 บาท/ดอลลาร์ จากปิดตลาดช่วงเย็นวานนี้ที่ระดับ 32.71/72 บาท/ดอลลาร์ ก่อนจะปรับตัวแข็งค่าลงมาอยู่ที่ระดับ 32.67/68 บาท/ดอลลาร์ เมื่อเวลาประมาณ 09.00 น.
"ปัจจัยจากตัวเลข non-farm ยังเป็นแรงหนุนให้ดอลลาร์แข็งค่าต่อเนื่อง และมีแรงขายดอลลาร์รออยู่พอสมควร" นักบริหารเงิน กล่าว
ตลาดจับตาดูผลประชุมคณะกรรมการนโยบายการเงิน(กนง.) วันนี้ ซึ่งคาดการณ์ว่าจะคงดอกเบี้ยไว้ที่ 2.00% ตามเดิมจนถึงช่วงปลายปี เนื่องจากไม่มีปัจจัยที่กดดันให้เงินบาทแข็งค่าแล้ว 
นักบริหารเงินประเมินกรอบการเคลื่อนไหวของเงินบาทวันนี้ไว้ระหว่าง 32.65-32.75 บาท/ดอลลาร์
"ผลประชุมไม่น่าจะมีผลต่อค่าเงินบาทมากนัก เพราะมีปัจจัยหนุนจากค่าเงินดอลลาร์มากกว่า" นักบริหารเงิน กล่าว